open-index/open-wikipedia-markdown huggingface dataset:
Կիլիմանջարո (ազգային պարկ)

**Կիլիմանջարո ազգային պարկ**, ազգային պարկ Տանզանիայի հյուսիսում։ Այստեղ է գտնվում Աֆրիկայի ամենաբարձր գագաթը` Կիլիմանջարոն։

1987 թվականից ի վեր ազգային պարկը հանդիսանում է ՅՈՒՆԵՍԿՕ-ի Համաշխարհային ժառանգության օբյեկտ։

## Ֆիզիկա-աշխարհագրական բնութագիր
thumb|250px|ձախից|Կիլիմանջարո
Կիլիմանջարո ազգային պարկը տեղակայված է նույնանուն շրջանում՝ Մոշի քաղաքի մերձակայքում, Արուշա քաղաքից 128 կմ հեռավորության վրա։ Պարկի հիմնական սահմանը ընկած է ծովի մակարդակից 2700 մ բարձրության վրա, բացի այդ պարկն իր մեջ ներառում է վեց միջանցք՝ ցածրադիր անտառների միջով։

Մինչև 2005 թվականը պարկի տարածքը 753 կմ2 էր, ևս 1078 կմ2 տարածք զբաղեցնում էր պարկի շրջակայքում գտնվող անտառային արգելոցը։ 2005 թվականին այգին ընդարձակվել է և այժմ զբաղեցնում է 1668 կմ2 տարածք։

Լեռնագագաթի նվաճումը զբոսաշրջիկների հիմնական նպատակն է, որոնց թիվը տարեկան ավելի քան 10 000 է։ Այգում լեռնագնացության վեց երթուղի է տեղադրվել, որոնցից ամենատարածվածը Մարանգուի արահետն է։ Բացի այդ այգում կարելի է տեսնել Շիրա սարահարթը և որսալ կարմրախայտ Չալա լճում, որը գտնվում է լեռան հարավարևելյան լանջի խառնարանում։

## Տարածքի պաշտպանություն
Դեռևս 1910 թվականին գերմանական գաղութային կառավարությունը որոշեց պաշտպանել լեռը։ Այդ ժամանակ ստեղծվեց որսորդական արգելոց, որը 1921 թվականին փոխեց իր կարգավիճակը և դարձավ անտառային արգելոց։ 1973 թվականին Տանզանիայի կառավարությունը հայտարարեց լեռան վրա ազգային պարկի ստեղծման մասին (2700 մ), իսկ 1977 թվականին այն մատչելի դարձավ զբոսաշրջիկների համար։ 1987 թվականին պարկն ընդգրկվեց Տանզանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։

Ներկայումս պարկը բաժանված է յոթ գոտիների, որոնցից են ինտենսիվ հետիոտների ուղին, լեռնային և հարթ հատվածներում ցածր ինտենսիվության հետիոտնային, կառավարման, մշակութային և ցերեկային օգտագործման գոտիները։ Ամենամեծը վայրի բնության գոտին է։ 1995 թվականին պարկում աշխատողների ընդհանուր թիվը մոտ 150 էր։

Պարկի հիմնական խնդիրները ապօրինի ծառահատումը, որսը և մեղրի հավաքումն են։ Բացի այդ վտանգ են ներկայացնում հրդեհները, որոնք հաճախ են տեղի ունենում պարկի հարավ-արևմտյան մասում, որը զբոսաշրջիկների շրջանում ամենատարածվածն է։

## Պատկերասրահ

Marangu Gate in Kilimanjaro Park 001.JPG|Պարկի մուտքերից մեկը
Elephants Kili 2.jpg|Փղեր ազգային պարկում
Glacier at summit of Mt Kilimanjaro 001.JPG
Kibo summit of Mt Kilimanjaro 001.JPG|Հետիոտնային ուղի


## Ծանոթագրություններ

## Արտաքին հղումներ
* 
* 
* 

Կատեգորիա:1973 հիմնադրումներ
Կատեգորիա:1973 հիմնադրված բնության հատուկ պահպանվող տարածքներ‎
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Տանզանիայում
Կատեգորիա:Տանզանիայի ազգային պարկեր
Կատեգորիա:Տանզանիայի աշխարհագրություն
Կատեգորիա:Տանզանիայի մշակույթ
Սոնյա Գարմերս

**Սոնյա Գարմերս** (, ), գրող Կյուրասաոյից։

## Կարիերա
Գարմերսը գրել է շատ գրքեր պապիամենտուով և հոլանդերենով։

Գարմերսը տպագրել է իր առաջին գիրքը պապիամենտուով 1995 թվականին։ Նրա առաջին հոլանդերեն գիրքը՝ «Սիրելի թագուհի, ես ուղարկում եմ իմ սիրելի աղջկան» (), տպագրվել է 1976 թվականին։ Գիրքը հասցեագրված էր Նիդերլանդների թագուհի Յուլիանային, որով Գարմերսը տեղեկացնում էր իր չորս աղջիկներին Նիդերլանդներում սովորելու ուղարկելու մասին։ Թագուհի Յուլիանան նույնպես ստացել է գրքի օրինակը։

Գարմերսն առաջին անգամ հանդիպել է Միեփ Դիեքմանին 1958 թվականին։ Դիեքմանը սկսել է պարապել Գարմերսի հետ և ի թիվս այլ բաների, սովորեցրել է նրան, թե ինչպես կարելի է լավագույնս կազմել գիրքը։ Դիեքմանը պարապում էր Գարմերսի հետ, երբ նա գրում էր իր առաջին հոլանդերեն գիրքը։

1973 թվականին նա տպագրել է բանաստեղծութիունների հավաքածու` Նիդիա Էկուրիի և Միլա Փալմի հետ համագործակցությամբ։

1981 թվականին նա հաղթել է Nienke van Hichtum-prijs մրցանակը` իր Orkaan en Mayra գրքի համար։ Այս գիրքը շարունակությունն է իր առաջին հոլանդերեն մանկական գրքի, որը տպագրվել է 1977 և թվականին նկարազարդվել է Thé Tjong-Khing-ի կողմից։
 
1983 թվականին նա ստացել է Cola Debrotprijs մրցանակը` գրականության մեջ իր ունեցած ներդրումների համար։

## Մրցանակներ
* 1981` Nienke van Hichtum-prijs, *Orkaan en Mayra*
* 1983` Cola Debrotprijs

## Ծանոթագրություններ

## Արտաքին հղումներ
* Sonia Garmers , Digital Library for Dutch Literature
* Sonia Garmers , jeugdliteratuur.org

Կատեգորիա:20-րդ դարի կին գրողներ
Կատեգորիա:Կին մանկագիրներ
Կատեգորիա:Հոլանդացի գրողներ
Կատեգորիա:Հոլանդացի մանկագիրներ
Լուսի Քրիստիանա լեդի Դաֆֆ Գորդոն

**Լուսի Քրիստիանա լեդի Դաֆֆ Գորդոն** ( , օրիորդական ազգանունը **Սազերլենդ**, ), 19-րդ դարի վերջին և 20-րդ դարասկզբի բրիտանացի առաջատար մոդելներից մեկը, մասնագիտական հարթակում հայտնի է որպես **Լուսիլ**։ Նրա Լոնդոնյան նորաձևության հեղինակավոր տան մասնաճյուղերը բացվել են Փարիզում, Նյու Յորքում և Չիկագոյում։

## Գործունեություն
Լուսի Դաֆֆ Գորդոնն առավելապես հայտնի է եղել ներքնազգեստների և երեկոյան զգեստների իր մոդելներով։ Նրա հաճախորդների թվում են եղել այնպիսի աստղեր, ինչպիսիք են Մերի Փիքֆորդը, Բիլի Բըրքը, Գաբի Դեսլիսը, Ջերիթ Միլարը և Լիլի Էլզին։

Լեդի Դաֆ Գորդոնը ստեղծել է նաև հագուստի մոդելներ շատ թատերական ներկայացումների համար, ինչպիսիք են՝ «Ուրախ այրին» (1907) օպերետը, և «Զիգֆելդի խելագարությունը» (1915-1921) Բրոդվեյյան շոուն։ 1910-1922 թվականների ընթացքում Լյուսին վարել է «Հարփերի բազար» (Harper’s Bazaar) և «Լավ տնային տնտեսություն» (Good Housekeeping) ամսագրերի նորաձևության բաժինները։

1917 թվականի նոյեմբերին Լեդի Դաֆ Գորդոնը ներգրավվել է հայտնի դատական գործի մեջ, երբ որոշել էր դադարեցնել պայմանագիրը իր ամերիկացի գործակալի հետ, ով ըստ պայմանագրի՝ հագուստ և աքսեսուարներ էր վաճառում Գորդոնի անունով։ Արդյունքում գործը ի վնաս Գորդոնի լուծվեց։

1910-ական թվականների վերջին, իր ձեռնարկության կառուցվածքային փոփոխությունների պատճառով, «Լուսիլե» (Lucile, Ltd․) ընկերությունը սկսել է աստիճանաբար փլուզվել։ Եվ 1922 թվականին Լյուսին դադարել է հագուստի մոդելավորման աշխատանքը։ Դրանից հետո նա չի լքել նորաձևության համաշխարհային հարթակը՝ մնալով նորաձևության ազդեցիկ մեկնաբան և քննադատ։

## Տիտանիկի ուղևոր․ հետաքրքիր փաստ
Լյուսի Դաֆ Գորդոնը նաև՝ 1912 թվականին խորտակված «Տիտանիկի» ողջ մնացած ուղևորներից մեկն է եղել։ Թիվ 1 նավակը, որով փրկվել են Գորդոնը և նրա ամուսինը, նախատեսված էր 40 մարդու համար, բայց նավակով տեղափոխվել էին միայն 12 հոգի։ Հետագայում, ամուսիններին մեղադրանք է առաջադրվել առանց մյուս ուղևորներին սպասելու և նավից վաղաժամ հեռանալու համար, բայց նրանց հաջողվել է հերքել այն։

## Մահ
Լյուսի Դաֆ Գորդոնը մահացել է 1935 թվականին  Լոնդոնի հարավում գտնվող ծերանոցում, 71 տարեկանում, թոքաբորբի բարդությամբ կրծքագեղձի քաղցկեղից։

## Ծանոթագրություններ

Կատեգորիա:Թոքաբորբից մահացածներ
Կատեգորիա:Նորաձևության անձինք
Կատեգորիա:Տիտանիկի ուղևորներ և անձնակազմ
Կատեգորիա:Նորաձևության դիզայներներ
Կատեգորիա:Բրիտանացի մոդելներ
Կոբրայի էֆեկտ

[thumb|[Հնդկական կոբրա]]
**Կոբրայի էֆեկտ**, իդիոմատիկ արտահայտություն, որն օգտագործվում է այն իրավիճակը նկարագրելու համար, երբ ինչ-որ խնդիր լուծելու նպատակով ընդունված որոշումը չի լուծում այդ խնդիրը, իսկ հաճախ հանգեցնում է դրված նպատակին լրիվ հակառակ արդյունքի։

## Պատմություն
### Հնդկաստան
«Կոբրայի էֆեկտ» եզրույթը ծագել է Հնդկաստանում անգլիական գաղութային տիրապետության օրոք։ Բրիտանացիները պարզում են, որ չափազանց շատ կոբրաներ են բազմացել։ Թունավոր օձերից ազատվելու համար նահանգապետը պարգևատրություն է նշանակում հանձնած յուրաքանչյուր օձի գլխի դիմաց։ Սկզբում ոչնչացման հետևանքով օձերի քանակն արագորեն նվազում է։ Սակայն հնդիկներն արագորեն հարմարվում են՝ պարգևավճար ստանալու համար սկսելով կոբրաներ բուծել։ Ի վերջո, երբ չեղարկվում է սպանված կոբրայի համար նախատեսված պարգևավճարը, բուծողները արժեզրկված օձերին բաց են թողնում, և պարզվում է, որ թունավոր կոբրաների քանակը ոչ միայն չի նվազել, այլև նույնիսկ ավելացել է։

### Վիետնամ
Նմանատիպ իրավիճակ է ստեղծվել Հանոյում՝ Վիետնամում ֆրանսիական գաղութային տիրապետության օրոք, երբ գաղութային իշխանությունները մշակել էին առնետներին ոչնչացնելու ծրագիր՝ յուրաքանչյուր սպանված առնետի դիմաց տալով պարգևավճար։ Արդյունքում բնակչությունը գումար վաստակելու համար սկսել է առնետներ բուծել։

Գերմանացի հայտնի տնտեսագետ Հորստ Զիբերտի գրքում կան տնտեսագիտության և քաղաքականության ոլորտի բազմաթիվ օրինակներ, երբ իշխանությունները, ընդունելով կարգավորման որոշակի միջոցներ, ամբողջությամբ հաշվի չեն առել, թե ինչպես կարձագանքեն այն մարդիկ, որոնց ուղղված են այդ միջոցները։ Առանց խնդիրը պատշաճ վերլուծելու ընդունված որոշումները, որոնք չեն հանգեցնում ցանկալի արդյունքի, կոչվում են «կոբրայի էֆեկտ»։

## Ծանոթագրություններ

Կատեգորիա:Տնտեսական պարադոքսներ
Կատեգորիա:Տնտեսական քաղաքականություն
Կոկտեպա

**Կոկտեպա**, հնագույն քաղաքի մնացորդներ, որը գտնվում են Սամարղանդից 30 կմ դեպի հյուսիս, տափաստանային միջանցքի մոտ, ոչ հեռու Բուլունգուր ջրանցքից։ Այն կարևորագույն տեղանք է` քոչվորների և նստակյացների համակեցության գործընթացները հասկանալու և Երկաթի դարում Զերավշանի հարթավայրում ուրբանիզացիայի ծագման վերականգման համար։

Կոկտեպա բնակավայրը հայտնի է 1970-ական թվականներից։ Տարբեր տարիներին այնտեղ իրականացվել են հնագիտական հետազոտություններ։ Մասնավորապես, 1984 թվականին Ի. Իվանիցկին և Օ. Ինևատկինան աշխատել են այս բնակավայրում։ 1987-1988 թվականներին, երբ կազմվում էր Սամարկանդի մարզի Պայարկսկի շրջանի հնագիտական հուշարձանների հավաքածուն, քաղաք են այցելել Մ. Իսամիդդինովը և Գ. Վաֆաևը։ Այնուամենայնիվ, այն ժամանակ հետազոտողները դեռ չգիտեին, որ այս հուշարձանի ստորին շերտերը պատկանում են վաղ երկաթի դարաշրջանին։

Զերավշանյան հարթավայրում ծեփակերտ նախշազարդ կերամիկայի դարաշրջանի խշոր բնակավայրերի բացակայությունը նշանակալիորեն խանգարում էր հասկանալ ամբողջ Սոգդի տարածքում վաղ երկաթիդարյան ցեղերի ցարգացման մակարդակը։

Այս հրատապ խնդրի լուծմանը մեծապես նպաստել են 1989 թվականից աշխատող ուզբեկա-ֆրանսիական համատեղ գիտարշավի աշխատակիցների բացահայտումները Սամարկանդ Սոգդի գոտում։ Մաասնավորապես, 1990-ական թվականների սկզբին Աֆրասիաբում բացահայտվել է հարթ-ուռուցիչ աղյուսե պաշտպանիչ պատի առկայությունը, որի աղյուսները հիշեցրել են Կոկտեպա քաղաքի աղյուսները։ Դրանից հետո Կոկտեպա բնակավայրի տարածքում կազմվել է ֆրանսիացի ակադեմիկոս Պ. Բեռնարդի գլխավորած արշավախումբը, և 1993 թվականից ի վեր այնտեղ անցկացվում էին հնագիտական պեղումներ։

Կոկտեպան, ի տարբերություն հարևան Աֆրասիբի, շատ ավելի վաղ է լքվել։ Դրա քաղաքային բնակավայրի վերջին հետքերը չեն անցնում սելևկյան դարաշրջանի սկզբից,  բնակչության վկայության ապացույցները սահմանափակվում են մ.թ.ա. 3-2-րդ դարերի քոչվորների մի քանի գերեզմաններով, մ.թ.ա. 1-ին դարի կայսր կանգյու-պրոտոալանյան ծագմամբ արքայադստեր գերեզմանով, ինչպես նաև` նախամոնղոլյան միջնադարյան շրջանի կիսաամրողների և գերեզմանոցի առանձին հետքերով։

Աշխատանքների ընթացքում հայտնաբերվել են մի շարք քարե գործիքներ, որոնք բնութագրել են տարբեր տնտեսական աշխատանքեր։ Հողագործության զբաղմունքի մասին ասում են հացահատիկների և կուրանտների գտածոները, մետաղի մշակման մասին` քարե մուրճերը, սալերը և հղկանյութերը, փայտը մշակվել է տեստերի քերիչների միջոցով, կաշիները մշակել են քարե քերիչներով։ Մեծ հետաքրքրություն են ներկայացնում նաև քարե մանգաղները, որոնք օգտագործվում են հասունացած հացահատիկների բերքահավաքի համար։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Անհետացած քաղաքներ
Բեթ Ֆանտասկի

**Բեթ Ֆանտասկի** (, ), ամերիկացի մանկագիր և դեռահասների համար նախատեսված գրականության հեղինակ։

## Կենսագրություն
Հաճախել է Շիփենսփերգի համալսարան, որտեղ ստացել է անգլերենի մասնագետի դիպլոմ։ Մեդիայի պատմության ոլորտի գիտությունների թեկնածու է, Փենսիլվանիայի պետական համալսարանում : Քոլեջից հետո աշխատել է որպես հրապարակախոս և հետագայում դարձել է լրագրող։

Նրա դեբյուտային` Jessica's Guide to Dating on the Dark Side պատմվածքը վաճառվել է 45.000 օրինակով, տպագրության առաջին մի քանի ամսում։

Ապրում է Լևիսբուրգում, Փենսիլվանիայում։ Դասավանդում է Սասքվեանայի համալսարանում։

## Ընդունելություն
*Jessica's Guide to Dating on the Dark Side* և*Buzz Kill* աստղով նշված ակնարներ են ստացել *Publishers Weekly-ում*։

## Ընտրված աշխատանքներ
* *Jessica's Guide to Dating on the Dark Side*. Harcourt, 2009. 
* *Jekel Loves Hyde*. Harcourt, 2010. 
* *Jessica Rules the Dark Side*. Harcourt, 2012. 
* *Buzz Kill*. HMH Books, 2014. 
* *Isabel Feeney, Star Reporter*. HMH Books, 2016. 

## Ծանոթագրություններ

## Արտաքին հղումներ
* Պաշտոնական կայք 
* Practically Paradise  blog at *School Library Journal*

Կատեգորիա:21-րդ դարի ամերիկացի կին գրողներ
Կատեգորիա:Ամերիկացի լրագրողներ
Կատեգորիա:Ամերիկացի մանկագիրներ
Տարվա մարդը (ֆիլմ)

**«Տարվա մարդ»**(),  ռեժիսոր Բերի Լևինսոնի ֆիլմը։  Ֆիլմը թողարկվել է 2006 թվականի հոկտեմբերի 13-ին և նկարահանվել է Տորոնտոյում և Համիլտոնում, Օնտարիոյում, ինչպես նաև Վաշինգտոն ԿՇ-ի որոշ մասերում։

## Սյուժե
Ներկայիս քաղաքական թեմաներով երգիծական հեռուստատեսային շոուների հանրահայտ հաղորդավար Թոմ Դոբբսը հանդիսատեսներից մեկի առաջարկով առաջադրվում է ԱՄՆ-ի նախագահի պաշտոնում։ Շնորհիվ ժողովրդական ճանաչման, նա հայտնվել է նախագահի թեկնածուների եռյակում։ Հեռուստաշոուի նրա թիմը աջակցում է նրան և օգնում կազմակերպել նախընտրական քարոզարշավ, որի արդյունքում Դոբսի ժողովրդականությունը որպես թեկնածու կտրուկ աճում է։ Գալիս է ընտրությունների օրը։ Ամերիկացիները քվեարկում են ՝ օգտագործելով Դելակրա էլեկտրոնային համակարգը։ Դոբսի պրոդյուսեր և ընկեր Ջեկ Մենկենը հայտնվում է հիվանդանոցում, և այնտեղ Դոբբսը, ով եկել էր նրան այցելելու, հեռուստատեսությամբ տեղեկանում է իր հաղթանակի մասին։ Սենսացիա։ Թստրադային աստղը նախագահ է։ Դոբբսի հաղթանակը անակնկալ չէ, մարդիկ սիրում է իր կատակերգուին և վստահում են նրան։ Բայց հաղթանակը նույնքան պատահական էր, որքան ընտրությունների վերաբերյալ նրա ամբողջ մտահղացումը։ Դելակրոյի աշխատակիցը, ով համակարգը փորձարկել է, հայտնաբերում է, որ քվեների հաշվարկի ծրագրում սխալ կա։ Հաշվարկները սխալ են։ Տարվա մարդ պետք է դառնալ մեկ այլ թեկնածու։ Աղջիկը սարսափած է։ Ընկերությունը գերադասում է թաքցնել սխալը սկանդալից խուսափելու համար, իսկ աղջկան հորդորում են լռել։ Բայց նա, գիտակցելով, որ ժողովուրդը խաբված է, որոշում է ամեն ինչ պատմել նորաթուխ նախագահին ...

## Դերերում

## Ծանոթագրություններ

## Արտաքին հղումներ
* Պատոնական կայք

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2006 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Բարրի Լևինսոնի ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Մերիլենդում
Կատեգորիա:Ֆիլմեր, որոնց գործողությունները տեղի են ունենում Փենսիլվանիայում
Մորփեոս և Իրիս

«**Մորփեոս և Իրիս**» (), ֆրանսիացի նկարիչ Պիեռ Նարսիս Գերենի նկարներից։ Այս ստեղծագործությունը հեղինակը վրձնել է 1811 թվականին։ Յուղաներկով կտավի չափերն են՝ 251 × 178 սմ։

Այսօր «Մորփեոս և Իրիս» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։

## Նկարագիր
«Մորփեոս և Իրիս» ստեղծագործությունում հեղինակը պատկերել է անտիկ դիցաբանության սյուժե։ Կտավում պատկերված է Յունոնայի կողմից ուղարկված ծիածանի աստվածուհի Իրիսը։ Վերջինս ամպի վրա նստած իջնում է քնի ու երազների աստված Մորփեոսի մոտ։ Քնած Մորփեոսի օթոցի  խորաքանդակները պատկերում են երկու առասպելական սյուժե։ Ձախ կողմում Հերմեսը հարձակվում է Մորփեոսի կողմից քնեցրած Արգոսի վրա, որը հսկում է հավերժահարս Իոյին. սյուժեն վերցված է Պուբլիուս Օվիդիուս Նասոյի «Կերպարանափոխություններ» ստեղծագործությունից։ Աջ կողմում պատկերված է այն պահը, երբ Հերան փարվում է քնած Զևսին. այս սյուժեն էլ վերցրած է Հոմերոսի «Իլիականի» XIV երգից։

## Պատմություն
Նկարը ստեղծվել է Փարիզում՝ 1811 թվականին՝ իշխան Նիկոլայ Յուսուպովի պատվերով։ Նկարը երկար ժամանակ գտնվել է Յուսուպովների դաստակերտում, որից հետո տեղափոխվել է Սանկտ Պետերբուրգ և ցուցադրվել Յուսուպովների պալատում։

Հոկտեմբերյան հեղափոխությունից հետո այս և Յուսուպովներին պատկանող հավաքածուի այլ իրեր ազգայնացվել են։ 1925 թվականին «Մորփեոս և Իրիս» ստեղծագործությունը տեղափոխվում է Էրմիտաժ։ 2014 թվականի վերջերից ցայսօր այն ներկայացված է Գլխավոր շտաբի շենքում (սրահ 303)։

## Պատկերասրահ

Պատկեր:'Aurora and Cephalus' by Pierre-Narcisse Guérin, 1783, Pushkin Museum.JPG|Պիեռ-Նարցիս Գերեն: «Ավրորա և Կեփալոս» 1811: Պուշկինի անվան կերպարվեստի թանգարան
Պատկեր:General Staff Building - Room 303 - Gérard & Guérin.jpg|Նկարը Գլխավոր շտաբի շենքում 303 սրահում 


## Ծանոթագրություններ

Կատեգորիա:1811 նկարներ
Կատեգորիա:Դիցաբանությունն արվեստում
Կատեգորիա:Էրմիտաժի նկարներ
Կատեգորիա:Մերկ կանանց պատկերով նկարներ
Կատեգորիա:Մերկ տղամարդկանց պատկերով նկարներ
Կատեգորիա:Պիեռ-Նարսիս Գերենի նկարներ
Կատեգորիա:Ֆրանսիայի գեղանկարչություն
Երկու մայրերը

**«Երկու մայրերը»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1852 թվականին։ Ներկայումս նկարը գտնվում է Լիվերպուլի Ուոլքեր պատկերասրահի հավաքածուում։

## Տեղեկություն նկարի մասին
Նկարում պատկերված են մայր և երեխա Մարիամ Աստվածածնի և նորածին Հիսուսի արձանիկի մոտ։ Աշխատանքն իրենից ներկայացնում է «Սու՛ս», — ասաց Քեթ թագուհին» մեծ ստեղծագործության պատառիկը, որը Ռոսսետտին մտահղացել է Ռոբերտ Բրաունինգի «Պիպպան է գալիս» բանաստեղծության մոտիվներով։ Նախապես մոր կերպարը պատկերացել է որպես ֆրեյլին, որը կարդում է թագուհի Կատերինայի համար՝ նստած նրա ոտքերի մոտ։ Ինքը թագուհին հագած է եղել նարդոսամոխրագույն զգեստ և նստել աթոռին, իսկ մյուս աղախինները սանրում էին նրա մազերը։ Եվս մի քանի ծառայող զբաղված էին ասեղնագործությամբ և կարով։ Նկարի հետին պլանում պատկերված է սյուներով կամարակապ լուսամուտ, որի մոտ մի քանի մարդ գնդակ էին խաղում։ Աջ մասում պատկերված է եղել պատշգամբ, որում գտնվում է երգող մանկլավիկ՝ ձեռքին նստած ճուռակ։ Այս տեսքով անավարտ նկարը հեղինակի արվեստանոցում մնացել է մի քանի տարի։ Ռոսսետտին նկարի վրա աշխատանքն սկսել է 1850 թվականին, սակայն ավելի ուշ կտրել է կտավը՝ թողնելով միայն իտալական քնարերգության ժողովածու կարդացող կնոջ հատվածը։ Փոքրիկ աղջկա կերպարը և Մարիամ Աստվածածնի արձանիկը նկարին ավելացվել են բավականին ուշ, այդպես ստեղծագործությունն ստացել է այլ իմաստ և թեմա՝ ընտանեկան բարեպաշտություն և աստվածավախություն։ Մոր կերպարը չի փոփոխվել, նկարիչը թողել է արքունի տիկնոջ միջնադարյան հագուստը Բրաունինգի բանաստեղծությունից։

## Ծանոթագրություններ

Կատեգորիա:1852 նկարներ
Կատեգորիա:Դանթե Գաբրիել Ռոսսետտիի նկարներ
Իգոր Պրոնին

**Իգոր Պրոնին** (, ), ռուս ֆանտաստ-գրող և լրագրող։

## Կենսագրություն
Ծնվել է Մոսկվայում։ Ծառայել է Խորհրդային բանակում։ Ավարտել է Համառուսական հեռակա ֆինասա-տնտեսական ինստիտուտը, որտեղ ձեռք է բերել տնտեսագետի մասնագիտություն։ Ինստիտուտն ավարտելուց հետո աշխատել է Մոսկվայի բանկային համակարգում։ 2000-ական թվականների սկզբին պրոֆեսիոնալ զբաղվել է գրականությամբ և լրագրողական գործունեությամբ։ Մահացել է 2015 թվականին։

## Ստեղծագործություն
Պրոնինն իր դեբյուտն է նշել «Մաո» պատմվածքով (2002 թվական), որը գրավել է ինչպես քննադատների, այնպես էլ ընթերցողների ուշադրությունը։ Գրողը եղել է գիտական ֆանտաստիկայի «նոր ալիք» առաջնորդ մտավորականների թվում։ Պրոնինը հրատարակել է մի շարք խոշոր հեքիաթներ և պատմվածքներ պարբերականներում, անթոլոգիաներում և հավաքածուներում։

## Մատենագրություն
* Մաո (2002 թվական)
* Առնետորսի վկաները (2004 թվական)
* Չարության սարդոստայնը (2004 թվական)
* Արշավանքը (2005 թվական)
* Աստղային վիկինգները (2006 թվական)
* Անդրադարձը (2007 թվական)
* Իրական գեղմը (2008 թվական)
* և այլն։

## Ծանոթագրություններ

## Արտաքին հղումներ
* Իգոր Պրոնին
* Если. 2008. № 11 (189).

Կատեգորիա:Ռուս ֆանտաստ գրողներ
Կատեգորիա:Ռուս լրագրողներ
Սքրինքասթինգ

**Սքրինքասթինգ** ( — էկրան և  — հաղորդում, հեռարձակում), փոդքասթինգի տեսակ, որը թույլ է տալիս լայն լսարանին փոխանցել տեսահոսք, որը տեղի է ունենում օգտագործողի համակարգչում։ Սքրինքասթինգը հաճախ կիրառվում է կրթության ոլորտում՝ ինչ-որ բան սովորեցնելու համար։

thumb|Ծրագրի պատուհանի նկարը։ Ձախ կեսում ընթացիկ էկրանի պարունակության նկարն է՝ ներառյալ նկարող ծրագիրը այդ նկարով։ Ներքևում ձայնագրություն սկսելու և պատուհանի ընտրության ստեղներ են։ Աջ կեսում վերևից ներքև  տեսանյութի ձայնագրության և ձայնի որակի ընտրության կարգավորիչներն են

**Սքրինքասթ** (), տեղեկատվության թվային տեսաձայնագրություն, որն անցկացվում է համակարգչի էկրանին, հայտնի է նաև որպես  *video screen capture* (բառացի՝ «էկրանի տեսաընդգրկում»)։ Հաճախ ուղեկցվում է ձայնային մեկնաբանություններով։

Սքրինքասթերի ստեղծման համար օգտագործվում է ոչ թե web- կամ տեսախցիկներ, այլ հատուկ ծրագրային ապահովում, այնպիսին, ինչպիսիք են՝ CamStudio-ն կամ Jing!-ը։

## Պատմություն
thumb|320px|Սքրինքասթի օրինակ․ տեսանյութ, որը ցույց է տալիս, թե ինչպես փոխել նկարը GIMP ծրագրի «levels» գործիքի օգնությամբ։

Հենց «screencast» հասկացությունը 2004 թվականին շրջանառության մեջ է դրել *InfoWorld* ամսագրի սյունակագիր Ջոն Ուդելը։ Հեղինակը այս տեխնոլոգիան բնութագրել է որպես «տեսահոլովակներ սոֆթի մասին՝ ձայնագրված ձայնի ուղեկցությամբ»։ Ընդ որում ինքը՝ Ջոն Ուդելը, չի համարում իրեն ինչ-որ նորի գյուտարար, իր իսկ խոսքերով նրա դերը կայացել է «փորձարկման և ցուցադրման միջոցով ուղղություն սահմանելու և զարգացնելու մեջ»։

 տերմինը առօրյայում կարող է գործածվել որպես սքրինքասթի այլընտրանքային անվանում․ ի սկզբանե այդպես է կոչվել առաջին ծրագրերից մեկը, որը կիրառել է «էկրանի ձայնագրման» տեխնոլոգիան։

## Կիրառություն
thumb|CamStudio ծրագրի պատուհան

Նոր գաղափարը արագ տարածում է գտել։ Խոշոր ընկերությունները, օրինակ՝ Microsoft-ը, սկսել են սքրինքասթերը օգտագործել պրեզենտացիոն նպատակներով։ Սքրինքասթինգը նաև ակտիվորեն կիրառվում է կրթական գործընթացում։ Այն լայնորեն օգտագործում են դպրոցներում, բուհերում սովորողներն ու դասավանդողները, գրադարանների աշխատակիցները։

Որպես էկրանի ընդգրկման այլընտրանքային տարբերակ կարող է ծառայել տեսաընդգրկման պլատան՝ D-sub, DVI կամ HDMI ինտերֆեյսով։ Այն հնարավորություն է տալիս  ընդգրկել նույնիսկ տեսարաններ՝ նկարված OpenGL-ի օգնությամբ։

## Desktop films
Սքրինքասթինգի օգնությամբ նկարահանվել են մի քանի ֆիլմ (այսպես կոչված desktop films), որոնց գործողությունը լրիվ կամ մասամբ տեղի է ունենում համակարգչի աշխատասեղանին։ Նման ֆիլմերում հեռուստադիտողին ցույց են տալիս նամակագրությունը, տեսակապով շփումը և համակարգչի հետ աշխատանքը, որն իրականացնում է կադրից դուրս մնացած օգտատերը։ Նմանատիպ ֆիլմերից են՝ «Հեռացնել ընկերներից», «Մահ համացանցում», «Որոնում», «Բաց պատուհաններ», «Կոտրել բլոգերներին»։

## Ծանոթագրություններ

## Գրականություն
* 
* 
* 
* 

## Արտաքին հղումներ
* 
* 
* 
* 

Կատեգորիա:Ծրագրային ապահովում
Կատեգորիա:Մուլտիմեդիա
Բռնցքամարտ (մուլտֆիլմ)

**Բռնցքամարտ** (), նկարված մուլտիպլիկացիոն ֆիլմ։

1980 թվականի ամառային օլիմպիական խաղերի սպորտի տեսակների մասին միկրոմուլտֆիլմերի շարքից է։ Տևողությունը 1 րոպե 16 վայրկյան է։ Մուլտֆիլմը նկարահանվել է 1980 թվականին, «Էկրան» ստեղծագործական միությունում, ռեժիսոր Անատոլի Ռեզնիկովի կողմից։

## Սյուժե
Մուլտֆիլմը պատմում է բռնցքամարտի մրցումներին մասնակցող զվարճալի ծաղրածուների` Երեմի և Ֆոմայի մասին։

## Հեղինակներ

## Տես նաև
* Առագաստանավային սպորտ (մուլտֆիլմ)

## Ծանոթագրություններ

## Արտաքին հղումներ
* «ԷԿՐԱՆ» ստեղծագործական միություն
* Георгий Бородин «Олимпиада как мультфильм»

Կատեգորիա:1980 մուլտֆիլմեր
Ֆրեդերիկ Օդենվալ

**Ֆրեդերիկ Օդենվալ** (, ), շվեդական ծագմամբ ֆինն ճարտարապետ, էկլեկտիկական ուղղության  ներկայացուցիչ։

## Կենսագրություն
Ֆրեդերիկ Օդենվալը ծնվել է 1843 թվականին, Տուրկուում։ 1861 թվականին ավարտել է Վազա քաղաքում գտնվող լիցեյը։ Ենթադրվում է, որ ճարտարապետական կրթությունը ստացել է Գերմանիայում։ 1868-1884 թվականներին, զբաղեցնելով Վիբորգի նահանգային ճարտարապետի պաշտոնը, նա կատարել է 175 շինարարական նախագիծ, հիմնականում փայտե շինությունների (այդ թվում` հյուրանոցներ, բնակելի շենքեր, խանութներ, ռեստորաններ, պետական հիմնարկներ)։ Եղել է 1978 թվականի Վիբորգի  գլխավոր հատակագծի հեղինակը։ Նա քաղաքի վերակառուցման ղեկավարներից մեկն էր քաղաքի ամրոցային շինությունների պատի ապամոնտաժելուց հետո։ Օդենվալի նախագծած և պահպանած մի քանի շենքերը գրանցված են մշակութային ժառանգության օբյեկտների պետական գրանցամատյանում։

## Կառույցներ
* Ե. Ֆ. Հալլենի նախկին տունը (1874, Նիկոլաևի փողոց, տուն 3), այժմ` «Չղջիկ» հյուրանոց և ռեստորան։  
* Նախկին «Բելվեդեր» հյուրանոց (1879 թվական, Կոմերիտմիության  40-ամյակի փողոց)։ Շենքի վրա նշված էր «Վիբորգյան կոչ»։ Խորհրդա-Ֆիննական պատերազմի ժամանակ (1941-1944) վնասված շենքը վերակառուցվել է բնօրինակ նախագծից շեղումներով և հարմարեցվել բնակելի շենքի։
* Առևտրական Ֆ. Սերգեևի նախկին տունը («Ռոկոկո պալատ», 1883, Լենինի պողոտա, 14)։ Նյուռոկոկո ոճով Վիբորգի միակ շենքը։
* Էրիկսոնի քաղաքային դաստակերտի համալիր, Վիբորգ, Ամրոցային փողոց, 42, 42 Ա։ Կառուցվել է 1862-1882 թվականներին։

Дом Сергеева с отделкой интерьера (Санкт-Петербург и Лен.область, Выборг, ленина пр., 14).JPG|«Ռոկոկո պալատ»
Hotel Belvedere, Vyborg.JPG|«Բելվեդեր» հյուրանոցը 20-րդ դարում
Vyborg. The building of the former Hotel Belvedere, where stayed Vladimir Ulyanov-Lenin and Nadezhda Krupskaya. (Leningradsky Prospect, 16).JPG|Նախկին «Բելվեդեր» հյուրանոց


## Ծանոթագրություններ

## Գրականություն
* 
* 

Կատեգորիա:Շվեդ ճարտարապետներ
Կատեգորիա:Ֆինն ճարտարապետներ
Սագարմատհա ազգային պարկ

**Սագարմատհա ազգային պարկ** (), գտնվում է Հիմալայներում՝ Նեպալի տարածքում։ Տեղակայված է երկրի մայրաքաղաք Կատմանդուից հյուսիս-արևելք՝ Սոլուկհումբու շրջանի 1-ին պրովինցիայում։ Արևելքում այն հարում է Մակալու Բարուն ազգային պարկին, իսկ հարավում տարածվում է մինչև Դուդհ Քոսի գետը։

Զբաղեցնում է 1148 կմ² տարածք Հիմալայների էկոլոգիական գոտուց։ Ազգային պարկի կարգավիճակը ստացել է 1976 թվականի հուլիսին։ Պաշտպանվող տարածքը հայտարարվել է որպես Կարևոր օրնիտոլոգիական տարածք BirdLife International կազմակերպության կողմից։

## Աշխարհագրություն
Այգին հիմնականում բաղկացած է կտրտված դժվարանցանելի տարածքներից և Վերին Հիմալայների կիրճերից։ Բարձրությունը ծովի մակարդակից 2845 մետրից (Մոնժո) մինչև 8848 մ (Սագարմատհա սար) է։

Այգու տարածքում գտնվում են հետևյալ գագաթները (որոնցից 3-ն ունեն ավելի քան ութ հազար մետր բարձրություն)։

Այգին ընդգրկում է Դուդհ Քոսի և Բհոթ Քոսի գետերի վերին ավազանները։

Այգու արևելյան մասում՝ ծովի մակարդակից 5 կմ բարձրության վրա, գտնվում է ամենաարագ զարգացող և ամենավտանգավոր Հիմալայան լճերից մեկը՝ Իմջա Ցոն։

Ամենամեծ բնակավայրերն են՝ Նամչե Բազար, Կումջունգ, Դոլե, Մոչերմո, Տյանգբոչե, Պանգբոչե, Մոնժո, Պերիչե։

## Ստուգաբանություն
*Սագարմատհա* նեպալի լեզվվ բառ է, որ կազմված է सगर् (*սագար*, նշանակում է *երկինք*) և माथा (*մատհա*, նշանակում է *գլուխ*) բաղադրիչներից։

## Ծանոթագրություններ

## Արտաքին հղումներ
* 

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Նեպալի ազգային պարկեր
Կատեգորիա:Համաշխարհային ժառանգություն Նեպալում
Կատեգորիա:Կատեգորիա ԲՊՀՄ II
Կատեգորիա:1976 հիմնադրված բնության հատուկ պահպանվող տարածքներ‎
Կատեգորիա:Հիմալայներ
Սպիով դեմքը (ֆիլմ, 2020)

**Սպիով դեմքը** (), ռեժիսոր Ջոշ Թրանկի (անգլ.՝ Joshua Benjamin «Josh» Trank) դրաման։ Գլխավոր դերում է Թոմ Հարդին։ Ֆիլմի պրեմիերան կայացել է 2020 թվականի մայիսի 12-ին սթրիմինգային հարթակներում։ Ֆիլմում ներկայացվում է Ալ Կապոնեի կյանքը բանտից ազատվելուց հետո, երբ նա զրկված է իր հեղինակությունից, առողջությունից և ընկերներից, հիշում է իր մութ անցյալը։

## Սյուժե

## Դերերում

## Արտադրություն
2016 թվականի հոկտեմբերին հայտարարվել էր, որ Թոմ Հարդին Ալ Կապոնեի դերը կխաղա «Ֆոնզո » ֆիլմում, որը գրելու էր  Ջոշ Տրանկը։  Նկարահանումներն ի սկզբանե ծրագրվել էին 2017 թվականի ամռանը, սակայն Հարդին հայտարարել է, որ այն կթողարկվի 2018 թվականին, քանի որ նա 2017 թվականին զբաղված էր «Վենոմ» ֆիլմի նկարահանումներով։ Նույն ամսին Լինդա Քարդելինին, Մեթ Դիլոնը, Քայլ Մաքլահլենը, Քեթրին Նարդուչին, Ջեք Լաուդենը, Նոել Ֆիշերը և Թիլդա դել Տորոն միացել են դերասանական կազմին, և նկարահանումները պետք է սկսվեին ապրիլի 2-ին՝ Նոր Օռլեանում։

2020 թվականի ապրիլի 15-ին թողարկվել է նոր՝ «Capone» անվանումով թրեյլերը։

## Թողարկում
Ֆիլմի պրեմիերան կայացել է 2020 թվականի մայիսի 12-ին սթրիմինգային հարթակներում։ Ի սկզբանե ֆիլմը նախատեսվում էր ցուցադրել կինոթատրոններում, սակայն ծրագրերը փոխվել են COVID-19 համավարակի պատճառով։

## Արձագանքներ
Rotten Tomatoes-ի կայքում ֆիլմը ունի 41% դրական կարծիք՝ 10-ից 4,94 միջին գնահատականով։ Metacritic-ում՝ 46 միավոր 100-ից՝ 35: Քննադատները գովել են Թոմ Հարդիի դերասանական խաղը, սակայն դժգոհ են մնացել ֆիլմի սցենարից։

The Globe and Mail պարբերականի խմբագիր Բարի Հերթցի կարծիքով  ֆիլմի արտադրության ընթացքում ֆիլմի ռեժիսորը ոչ մի ճիշտ որոշում չի կայացրել։ Screen Rant-ի խմբագիր Քրիս Ագարը կարծում է, որ «*կինոնկարը հավակնություններ ուներ դառնալու հաջորդ մեծ քրեական դրաման, բայց նա այդպես էլ չկարողացավ արժանի պատմություն ցուցադրել իր հերոսի վերջին օրերի մասին*»։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Դետեկտիվ ֆիլմեր
Կատեգորիա:Դրամա ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր, որոնց գործողությունները տեղի են ունենում 1947 թվականին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Ռոբերտ Բախչաջյան

**Ռոբերտ Հարությունի Բախչաջյան** (), հայ քիմիկոս, քիմիական գիտությունների դոկտոր, գրող, հասարակական գործիչ, «Արարատ» Միջազգային գիտությունների  ակադեմիայի անդամ։

## Կենսագրություն
Ռոբերտ Բախչաջյանը ծնվել է  1957 թվականին  Լենինական քաղաքում։ Երևանի պետական համալսարանի քիմիայի ֆակուլտետը ավարտել է 1979 թվականին։ Զբաղվել է գիտական աշխատանքով  Հայաստանի գիտությունների ազգային ակադեմիայի քիմիական ֆիզիկայի ինստիտուտում։

1986 թվականին Խորհրդային Հայաստանում  Բախչաջյանը ստացել է  գիտությունների թեկնածուի աստիճան։ 1995 թվականին Հայաստանից տեղափոխվել է Ֆրանսիա։ Նրա գիտությունների թեկնածուի աստիճանը Ֆրանսիայում համարժեք է համարվել դոկտորի աստիճանի։ Նույն թվականին Լոնդոնում պաշտպանել է թեկնածուական ատենախոսությունը։ Բախչաջյան  գիտական մշակումների արդյունքները կիրառվում են քիմիայի արդյուանաբերության արտերկրի հեղինակավոր ընկերությունների կողմից։ Ռոբերտ Բախչաջյանը գիտական գործունեությունը շարունակել է Ֆրանսիայի  գիտական հետազոտությունների ազգային կենտրոնում, Էքս Մարսել համալսարանում։  2009-2012 թվականներին ղեկավարել է  հայ-ֆրանսիական համատեղ գիտական խումբը՝ երկու երկրների միջև գիտական համագործակցության ծրագրի շրջանակում։

Բախչաջյանի «Բիմոդալ օքսիդացում՝ տարասեռ և համասեռ ռեակցիաների զուգորդումը» անգլերեն լեզվով ծավալուն մենագրությունը Բելգիայի Գենտի համալսարանի քիմիական ճարտարագիտության պրոֆեսոր Ժ. Տիբոյի առաջարկությամբ իբրև դասագիրք ներառվել է ուսումնական ծրագրերում՝ ուսանողներին հանձնարարվող գրականության ցանկում։

## Ծանոթագրություններ

## Արտաքին հղումներ
*21-րդ դարի սկզբի նշանավոր հայեր ։ Ներդրում ժամանակակից քաղաքակրթության մեջ / Ռ. Բախչաջյան; Հայկական կենսագրական կենտրոն
*База патентов СССР

Կատեգորիա:Հայ հասարակական գործիչներ
Կատեգորիա:Հայ տղամարդ գրողներ
Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Բատիր

**Բատիր**, գյուղ  Պաղեստին պետությունում, տեղակայված է Հորդանան գետի արևմտյան ափին՝ Բեթղեհեմից 6,4 կմ դեպի արևմուտք և Երուսաղեմից դեպի հարավ-արևմուտք, Նաբլուս և Հեվրոն քաղաքների միջև։ Գյուղի բնակչությունը 2007 թվականի դրությամբ կազմում է  3967 մարդ։

Բատիր գյուղում փոքր հովիտների համար օգտագործում է ոռոգման յուրօրինակ համակարգ, որը բաղկացած է յուրատեսակ քարե սանդղավանդներից՝ օգտագործելով ստորգետնյա ջրային աղբյուրներից ուղղակիորեն սնվող ջրանցքների ցանց։ Այդ սանդղավանդներից որոշները ոռոգվում են, և դրանց վրա աճեցվում են տարբեր մշակաբույսեր։ Սանդղավանքների այն հատվածներում, որոնք չեն ոռոգվում, տեղակայված են ձիթապտղի և խաղողի այգիներ։

Դեռևս 2011 թվականին ՅՈՒՆԵՍԿՕ-ն 15 հազար դոլար է հատկացրել Բատիրի ոռոգման համակարգը պահպանելու համար։ 2014 թվականի հունիսի 20-ին Բատիրի մշակութային լանդշաֆտը, ձիթենիների և խաղողի այգիները ներառվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում՝ միաժամանակ ընդգրկվելով Համաշխարհային ժառանգության վտանգված օբյեկտների ցանկում։

## Ծանոթագրություններ

## Արտաքին հղումներ
* Battir Village (Fact Sheet)
* Battir Village Profile

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Պաղեստինում
Movavi Video Editor

**Movavi Video Editor**, գծային մոնտաժի համար վճարովի տեսախմբագրիչ, որը մշակել է ռուսական *Movavi* ընկերությունը Windows և Mac OS օպերացիոն համակարգերի համար։ Տեսախմբագրիչը տեխնիկական ներուժով համարվում է միջին, քանի որ նախատեսված է ոչ լուրջ մոնտաժի համար։ Շտաբ գրասենյակը գտնվում է Նովոսիբիրսկում։"2004 թվականից մենք մշակել ենք թեթև և հարմար ծրագրեր տեսանյութերի, երաժշտության և պատկերների հետ աշխատելու համար։ Մենք ուզում ենք, որ յուրաքանչյուրն իր հաճույքի համար կարողանա զբաղվել ստեղծագործությամբ՝ նկարահանի ֆիլմեր, մշակի նկարներ, սոցցանցերում կիսվի հոլովակներով և նկարներով։ Մեր խանութում դուք կգտնեք ռուսերենով տեսանյութ մշակելու հարմար ծրագիր։ Մի վախեցեք փորձարկել, քանի որ տեսանյութը՝ դա հեշտ է,- Movavi թիմ։

## Հիմնական հնարավորություններ
* Մոնտաժ, կտրում, տեսանյութերի միացում
* Տվյալ թեմայով հոլովակների ավտոմատ ստեղծում տեսանյութերից կամ լուսանկարներից 
* Աշխատանք սաունդթրեքների հետ
* Պատրաստի տեսանյութի բեռնում YouTube, Google Drive կամ Vimeo
* Շատ ձևաչափերով ֆայլերի ներմուծում և արտահանում։

14-րդ տարբերակից սկսած (Movavi Video Editor 14), որը թողարկվել է 2017 թվականին, ծրագիրը հասանելի է երկու մոդիֆիկացիաներով՝ բազային և «Պլյուս»։ Տարբերությունը կայանում է «Պլյուս» տարբերակի ընդլայնված գործառնականությամբ։

## Տարածում
Տեսախմբագրիչի լիցենզիոն տարբերակը վաճառվում է մշակողի պաշտոնական կայքում նաև գործընկերների առցանց խանութներում, այդ թվում՝ Amazon-ում, Apple App Store-ում, Allsoft-ում, Ozon-ում և Walmart-ում։ Փորձնական տարբերակը սահմանափակվում է 7 օր գործածման ժամկետով, իսկ տեսանյութը թողարկելուց ավելանում է ջրանիշ։ Բացի այդ, նախագիծը աուդիոֆայլի վերածելիս պահպանվում է միայն ½ երկարությամբ աուդիոն։

## Գնահատականներ և քննադատություն
*Movavi* տեսախմբագրիչը ստացել է դրական գնահատականներ մամուլի կողմից, և ըստ *PC Magazine*-ի՝ մտել է լավագույն ծրագրային ապահովման ցանկի մեջ և արժանացել է IT-Expert ամսագրի «Լավագույն վաճառք» մրցանակին։ Օգտագործողները ընդգծում են տեսախմբագրիչի ռուսերեն ինտերֆեյսի պարզությունն ու հեշտությունը, նաև նրա լայն գործառնականությունը։ Մինուսներից մատնանշում են համակարգային բնութագրերի բարձր պահանջները։

Trustpilot.com կայքում *Movavi Video Editor*-ը ստացել է 4 աստղ։ Չնայած դրան՝ վերջին շրջանում բացասական արձագանքներն ավելի շատ են, քան դրականները։

## Ծանոթագրություններ

Կատեգորիա:Ծրագրային ապահովում այբբենական կարգով
Կատեգորիա:Վինդոուզի ծրագրային ապահովում
Երկաթի (II, III) օքսիդ

**Երկաթի (II,III) օքսիդ** (ենթօքսիդ-օքսիդ, երկաթաքար) «խառը» օքսիդ է կազմված երկաթի երկու՝ երկվալենտ և եռավալենտ օքսիդներից, ունի հետևյալ բանաձևը՝ Fe3O4 կամ FeO·Fe2O3: Սև բյուրեղային նյութ է, ջրում չի լուծվում, առաջացնում է բյուրեղահիդրատ։

## Ֆիզիկական հատկություններ
Սենյակային ջերմաստիճանում երկաթի օքսիդը (II, III) սև, խորանարդային բյուրեղագրական համակարգով (սինգոնիա), F d3m խմբի տարածական կառուցվածքով նյութ է, որի բջջային պարամետրերն են a = 0.844 նմ, Z = 8 (շպինելի կառուցվածքը)։ 627°С ջերմաստիճանում α-ձևը վերափոխվում է β-ձևի։ Իսկ 120-125 Կ-ից ցածր ջերմաստիճանում վերածվում է մոնոկլինիկ ձևի։
Ունի ուժեղ արտահայտված մագնիսականություն։

Կիսահաղորդիչ է։ Մագնետիտը առավելագույն էլեկտրահաղորդականություն դրսևորում է սենյակային ջերմաստիճանում (250 Օս−1 ·սմ−1 
), ջերմաստիճանի նվազման հետ նվազում է նաև էլեկտրահաղորդականությունը։ Խորանարդային կառուցվածքից մոնոկլինայինի անցումը կատարվում է TV=120-150 Կ ջերմաստիճանում։ Սենյակային ջերմաստիճանից բարձր ջերմաստիճանում (780—800Կ) էլեկտրահաղորդականությունը դանդաղորեն իջնում է մինչև 180 Օս−1·սմ−1, այնուհետև մինչև տարրալուծման ջերմաստիճանին հասնելը այն շատ դանդաղ աճում է։

Մագնետիտի էլեկտրահաղորդականության արժեքը կարող է հարյուր անգամ տարբերվել կախված բյուրեղացանցում ճաքերի առկայությունից և դրանց կողմնորոշումից։

Առաջացնում է FeO·2HO բանաձևով բյուրեղահիդրատ։

## Բնության մեջ
Երկաթի ենթօքսիդը բնության մեջ հանդիպում է մագնետիտի, մագնիսական երկաթաքարի տեսքով։

## Քիմիական հատկություններ
* Տաքացնելիս քայքայվում է։
:: \mathsf{2Fe_3O_4 \xrightarrow{1538^oC}\ 6FeO + O_2 }

* Փոխազդում է նոսր թթուների հետ։
:: \mathsf{Fe_3O_4 + 8HCl \xrightarrow{}\ FeCl_2 + 2FeCl_3 + 4H_2O }

* Փոխազդում է խիտ, օքսիդիչ թթուների հետ։
:: \mathsf{Fe_3O_4 + 10HNO_3 \xrightarrow{}\ 3Fe(NO_3)_3 + NO_2\uparrow + 5H_2O }

* Փոխազդում է ալկալիների հետ։
:: \mathsf{Fe_3O_4 + 14NaOH \xrightarrow{400-500^oC}\ Na_4FeO_3 + 2Na_5FeO_4 + 7H_2O }

* Օդի թթվածնով օքսիդանում է։
:: \mathsf{4Fe_3O_4 + O_2 \xrightarrow{450-600^oC}\ 6Fe_2O_3 }

* Վերականգնվում է ջրածնով և ածխածնի մոնօքսիդով։
:: \mathsf{Fe_3O_4 + 4H_2 \xrightarrow{1000^oC}\ 3Fe + 4H_2O }
:: \mathsf{Fe_3O_4 + 4CO \xrightarrow{700^oC}\ 3Fe + 4CO_2 }

* Հալելիս փոխազդում է երկաթի հետ։
:: \mathsf{Fe_3O_4 + Fe \xrightarrow{900-1000^oC}\ 4FeO }

## Ստացում
* Բնության մեջ հանդիպում է մագնետիտ (մագնիսական երկաթաքար) հանքաքարի տեսքով՝ FeO.
* Օդում երկաթի փոշու այրումից։
:: \mathsf{3Fe + 2O_2 \xrightarrow{150-600^oC}\ Fe_3O_4 }

* Երկաթը տաք ջրային գոլորշիով մշակելիս։
:: \mathsf{3Fe + 4H_2O \xrightarrow{800^oC}\ Fe_3O_4 + 4H_2 }

*Երկաթի (III) օքսիդը ջրածնով դանդաղ վերականգնելիս։
:: \mathsf{3Fe_2O_3 + H_2 \xrightarrow{400^oC}\ 2Fe_3O_4 + H_2O }

## Կիրառություն
* Կիրառվում է թուջի և պողպատի արտադրությունում։
* Հանդիսանում է մետաղական ներկերի բաղադրիչ։
Ալկալիական մետաղների քլորիդների տարալուծման էլեկտրոդների նյութ է, թերմիտի, գունավոր ցեմենտի, ներքնապատման խեցու, ֆերիտների, հիմնային կուտակիչների ակտիվ զանգվածի բաղադրիչ է։

## Գրականություն
* 
* 
* 
* 
* 

## Ծանոթագրություններ

Կատեգորիա:Անօրգանական միացություններ
Կատեգորիա:Երկաթի միացություններ
Կատեգորիա:Երկաթի օքսիդներ
Կատեգորիա:Օքսիդներ
Նորմալ մարդիկ (հեռուստասերիալ)

**«Նորմալ մարդիկ»** (), ռեժիսորներ Լենի Աբրահամսոնի և Հեթի Մաքդոնալդի իռլանդական դրամատիկ հեռուստասերիալը՝ նկարահանված Սալլի Ռունիի համանուն վեպի հիման վրա։ Առաջին անգամ ցուցադրվել է 2020 թվականի ապրիլի 26-ին *[[Hulu]]* և *BBC Three* ծառայություններով։

## Դիպաշար
Սյուժեի կենտրոնում երկու երիտասարդների՝ Մերիեննի և Քոնելի պատմությունն է, որոնք ծանոթ են իրար Սլայգոյի միջնակարգ դպրոցից, ապա միասին սովորում են Դուբլինի Թրինիթի քոլեջում։

## Դերերում

## Կարծիքներ
Սերիալի առաջին եթերաշրջանն արժանացել է կինոքննադատների բարձր գնահատականներին։ *[[Rotten Tomatoes]]* կայքում 72 կարծիքների հիման վրա ֆիլմ ունի 89 % դրական արձագանք։ *[[Metacritic]]* կայքում 44 գրաքննադատության հիման վրա ունի 84 միավոր 100-ից։

Սերիալը գովասանքների է արժանացել ինտիմ տեսարանների՝ իրականին մոտ պատկերման համար, սակայն դրանց շատությունը իռլանդական ռադիոյում հանգեցրել է քննարկման վեճերի։

## Ծանոթագրություններ

## Արտաքին հղումներ
* 
* 
* 

Կատեգորիա:2020 հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Անգլերեն հեռուստասերիալներ
Կատեգորիա:Իռլանդական հեռուստասերիալներ
Կատեգորիա:Ռոմանտիկ հեռուստասերիալներ
Բայրիքի

**Բայրիքի** (), քաղաք և համայնք Կիրիբատիի Հանրապետությունում՝ Հարավային Տարավա անվանումը կրող մայրաքաղաքային ագլոմերացիայի կազմում։ Կիրիբատիի կառավարական շենքերից շատերը գտնվում են Բայրիքիում, որի պատճառով էլ վերջինս թյուրիմացաբար երբեմն անվանվում է այդ երկրի մայրաքաղաքը (այդ կարգավիճակն ունեցել է Կիրիբատիի անկախության հռչակման տարում՝ 1979 թվականին և հաջորդած մի քանի տարիներին, երբ մերձակա գյուղերի միավորման արդյունքում կազմավորվել է որպես քաղաքային բնակավայր ու համայնք)։

## Համառոտ տեղեկատվություն
Բայրիքին ընդհանուր առմամբ զբաղեցնում է մոտավորապես 51 հեկտար տարածք։ Ունի արևադարձային շոգ կլիմա։ 1978 թվականին քաղաքի բնակչության թվաքանակը եղել է 1 956.: Տարիների ընթացքում այդ ցուցանիշն աճել է և 2005 թվականին հասել է 2 766-ի, իսկ 2010 թվականի մարդահամարի տվյալներով քաղաքում արդեն ապրում էր 3 524 մարդ։

Բայրիքիում մատուցվում են փոստային և հեռախոսային ծառայություններ, կա ոչ մեծ նավահանգիստ (պետության գլխավոր նավահանգիստը գտնվում է հարևան Բետիո կղզում), գործում է Հարավխաղաղօվկիանոսյան համալսարանի մասնաճյուղը՝ շուրջ 3 հազար ուսանողներով։ Քաղաքը ամբարտակների վրա գցված ճանապարհներով կապված է մերձակա Բետիո և Նանիկայ կղզիների հետ։

Բայրիքիի հասարակական կենտրոնը ֆուտբոլի մարզադաշտն է, որի տրիբունան Կիրիբատիի ամենաբարձր շինությունն է համարվում։ Քաղաքն ունի ընդամենը մեկ փողոց՝ Մեյն սթրիթը։

## Ծանոթագրություններ

## Գրականություն
* Encyklopedia Audiowizualna Britannica – Geografia I, 2006, isbn = 83-60563-07-1 978-83-60563-07-6 83-60563-04-7 978-83-60563-04-5 1-59339-330-X 978-1-59339-330-4 |inni = Rafał Jasiulewicz (red.); Leszek Baraniecki, Poznań,  Wydawnictwo Kurpisz, 838992809

Կատեգորիա:Կիրիբատիի բնակավայրեր
Կատեգորիա:Կիրիբատիի քաղաքներ
Օշկոշ

**Օշկոշ** (), քաղաք, ԱՄՆ Վիսկոնսին նահանգի Ուիննեբեյգո շրջանի վարչական կենտրոն։ Տեղակայված է Ֆոքս գետի Ուիննեբեյգո լիճ թափվելու տեղում։ Բնակչությունը՝ 66 հազար բնակիչ (2010)։

XVII դարում ֆրանսիացի ճանապարհորդները (սկսած Ժան Նիկոլեից) բազմիցս անցել են այն տեղով, որտեղ այժմ կանգնած է Օշկոշը, շարժվելով Մեծ լճերից դեպի Միսիսիպիի լողավազան և հետ։ 1818 թվականին հիմնադրվել է առևտրային ֆակտորիա, որը մինչև 1836 թվականը զարգացել է՝ դառնալով Աթենք (*Athens*) անվամբ անտառտնտեսական բնակավայր։ 1838 թվականին ավանը վերանվանվել է Օշկոշ՝ ի պատիվ մենոմինի ցեղի առաջնորդի, որն այդ հողերը զիջել է նորաբնակներին։

Օշկոշում տեղակայված են Օշկոշի Վիսկոնսինի համալսարանը և շրջանում միակ օպերային թատրոնը՝ կառուցված տեղի անտառապահների կողմից 1883 թվականին։ Խոշորագույն գործարանը պատկանում է Oshkosh կորպորացիային, որը մասնագիտացած է ամենագնաց բեռնատարների արտադրության մեջ։

1970 թվականից Օշկոշում անցկացվում է EAA AirVenture Oshkosh ավիացիայի սիրահարների ամենամյա հավաքը, որը կազմակերպում է փորձարարական ավիացիայի ասոցիացիան (): Հավաքի շոու-ծրագիրը գրավում է բազմաթիվ մասնակիցների և հանդիսատեսի ամբողջ երկրից, այնտեղ ելույթ են ունենում պիլոտային խմբեր, ցուցադրվում են ժամանակակից և պատմական բազմաթիվ թռչող սարքեր գետնին և օդում։

## Պատկերասրահ

Պատկեր:AlgomaBlvdHistoricDistrictOshkoshWisconsin1.jpg|Պետական պահպանության տակ վերցված հին կառուցվածքով բուլվար
Պատկեր:Zeppelin - Flickr - Beige Alert (3).jpg|Օշկոնշի ավիաշոու, 2011 թ.
Պատկեր:Yakovlev Yak-9U-M (N1157H).jpg|Օշկոնշի ավիաշոու, 2011 թ.
Պատկեր:UWOshkoshSign.jpg|Օշկոշի Վիսկոնսինի համալսարան
Պատկեր:OshkoshLourdesHighSchool.jpg|Օշկոշի Lourdes ավագ դպրոցը
Պատկեր:Wiouwash Trail Oshkosh.jpg| Ֆոքս գետի մոտ


## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Բնակավայրեր այբբենական կարգով
Կատեգորիա:Վիսկոնսինի քաղաքներ
Կատեգորիա:1818 թվականին հիմնադրված բնակավայրեր
Կատեգորիա:1853 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Բարի գալուստ Վեյն

**Բարի գալուստ Վեյն** (), Բիլլի Լոպեսի ստեղծած ամերիկյան անիմացիոն շարքը։ Այն առաջին անգամ ցուցադրվել է Nick.com-ում, 2014 թվականի նոյեմբերի 14-ին։ 2015 թվականի ապրիլին հաստատվել է, որ անիմացիոն շարքի ձևաչափը լիամետրաժ կդառնա և կթողարկվի 2017 թվականին։ Առաջին սերիայի պրեմիերան կայացել է 2017 թվականիի հուլիսի 24-ին, Nickelodeon հեռուստաալիքով։ Վերջին շարքը թողարկվել է 2019 թվականի նոյեմբերի 26-ին։

## Սյուժե
Անիմացիոն շարքը պատմում է Օլի Թիմբերսի և Էնսի Մոլինայի` երկու տասնամյա տղաների մասին, որոնք ուսումնասիրում են իրենց ապրած տարօրինակ, խելագար քաղաքը`  Վեյնը։ Կկարողանա՞ն արդյոք նրանք բացահայտել դրա բոլոր գաղտնիքները։ Մուլտֆիլմում ցույց է տրվում, թե ինչպես են երկու ընկերները հաղթահարում տարբեր փորձություններ և փախչում Լրտեսուհու ճիրաններից 8-I բնակարանից, ծանոթանում են Վեյնի անսահման և անկանխատեսելի աշխարհին, որը բնակեցված է յուրահատուկ, եզակի բնակիչներով։

## Կերպարներ
### Գլխավոր հերոսներ
* Օլի Թիմբերս` գլխավոր հերոս, Էնսիի լավագույն ընկերը և Սարալայնի մեծ եղբայր
* Էնսի Մոլինա` երկրորդ գլխավոր հերոս, Օլիի և Սարալայնի լավագույն ընկերը։ Լավ օգնում էր Թիմերսներին
* Սարալայն Թիմբերս` Օլիի փոքրիկ քույրիկը և Էնսիի ընկերուհին
* Լիֆ Դոբրոդնի 3-րդ` կերպար, ավելի բարձր է, քան Օլին և Էնսին
* Վենդել Վասերմեն` վամպիրների որսորդը
* Անդրեյ` վամպիր

### Երկրորդական կերպարներ
* Դռնապան Ջորջ
* Լրտեսուհին 8-րդ սենյակից
* Մաստերսոնը և Հավայացին
* Իոնա Բիշոպ
* Բժիշկ Մոլինա

## Դրվագներ
### Վեբ սերիաներ (2014)

## Դերերը հնչյունավորել են
* Բիլլի Լոպեզ` Օլի Թիբերս
* Ալանա Յուբակ` Էնս Մօլինա
* Դանա Ստինգոլդ` Սարալայն Թիբերս
* Նոյ Գալվին` Լիֆ Դոբորոդնի 3-րդ
* Բիլ Լոբլի (վեբ սերիաներում), Ռոբի Սաբլետ` Гаваец
* Մարկ Թոմպսոն` Մաստերսոն
* Վեորոնիկա Տեյլոպ` Արնախում
* Կորի Ջեքսոն (վեբ սերայում), Քէրի Մենս` Իոնա Բիշոպ
* Բիլ Լոբլի (վեբ սերիայում), Դէվիդ Ուիլլիս` դռնապան Ջորջ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Անգլերեն հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Մուլտսերիալներ
Մեծ պանդայի արգելոցներ

**Մեծ պանդայի արգելոցներ** (), 7 արգելոցների և 9 պարկերի համալիր Չինաստանի Սիչուան նահանգում։ Ընդհանուր մակերեսը կազմում է 924 500 հա։ Գտնվում է Ցյունլայի և Ցյանցզինի լեռներում։ Արգելոցներում բնակվում է աշխարհում հանդիպող հազվագյուտ մեծ պանդայի ընդհանուր թվաքանակի ավելի քան մեկ երրորդը, ինչպես նաև փոքր պանդաներ, ձյունահովազ և ծխագույն ընձառյուծը։ Բացի այդ, տարածաշրջանում աճում են բույսերի 5-6 հազար տեսակներ։

2008 թվականին Սիչուանի երկրաշարժի հետևանքով, որի էպիկենտրոնը շատ մոտ էր համալիրի տարածքին, լուրջ վնասներ են հասցվել Վոլուն արգելոցի ենթակառուցվածքին և կառույցներին։

Համալիրը ներառում է.

* Յոթ արգելոց.
*# Վոլուն արգելոց (卧龙自然保护区)
*# Ֆենտունչժայ արգելոց (蜂桶寨自然保护区)
*# «Սիգունյան լեռ» արգելոց (四姑娘山自然保护区)
*# «Լաբա գետ» արգելոց (喇叭河自然保护区)
*# «Հեյշույ արգելոց» (黑水河自然保护区)
*# Ցզինթան Կունյու արգելոց (金汤—孔玉自然保护区)
*# Ցաոպո արգելոց (草坡自然保护区)
* Ինը բնության պարկեր.
*# Ցինչենշան-Դուցզյանյան (青城山—都江堰风景名胜区)
*# «Տյանտայ լեռ» (天台山风景名胜区)
*# «Սինգունյան լեռ» (四姑娘山风景名胜区)
*# «Սիլին ձյունապատ լեռ» (西岭雪山风景名胜区)
*# «Ցզիգուան-Ցզյուլունգոու լեռ» (鸡冠山—九龙沟风景名胜区)
*# «Ցզյացզին լեռ» (夹金山风景名胜区)
*# Միյալո (米亚罗风景名胜区)
*# «Լինչժեն լեռ - Դասյուե լեռ» (灵鹫山—大雪峰风景名胜区)
*# «Էռլան լեռ» (二郎山风景名胜区)

## Ծանոթագրություններ

## Արտաքին հղումներ
* UNESCO․ Մեծ պանդայի արգելոցներ Սիչուան նահանգում
* Evaluation by UNESCO advisory board (2003)
* Wolong Panda Club   

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Չինաստանում
Սոֆյա Տարտակովա

**Սոֆիա Անդրեևնա Տարտակովա** (, ), ռուսական ռադիոյի և հեռուստատեսության հաղորդավարուհի, լրագրող, մարզական  մեկնաբան։

## Կենսագրություն
2009 թվականի  աշնանը որպես  թղթակից աշխատել է «Սովետսկի սպորտ» օրաթերթում, հոդվածներ է գրել թենիսի վերաբերյալ։

2011 թվականին ավարտել է Մ.Լիտովչինի անվան հեռուստատեսության և ռադիոհաղորդումների հումանիտար ինստիտուտը։

Հանդիսանում է «Եվրոսպորտ Ռոսսիյա» և «ՆՏՎ Պլյուս Թենիս» հեռուստաալիքների թենիս մարզաձևի հեռուստամեկնաբանը։ «Սպորտ FN» նախկին ռադիոընկերությունում եղել է «Կենտրոնական կորտ» ծրագրի հաղորդավարուհին։   2013 թվականին նույն ռադիոընկերությունում վարել է «Անձնական ստուգարք»  հաղորդումը։

Առաջին անգամ որպես հաղորդավար Սոֆյա Տարտակովան եթերում  հայտնվել  2014-ի  փետրվարին՝  «Օլիմպիական ալիք Սոչիից»  հաղորդման ժամանակ, որը եթեր է հեռարձակվել «ՆՏՎ Պլյուս Սպորտ պլյուս»   ռուսական արբանյակային հեռուստաալիքով։ Նա այդ հաղորդումը վարել է սպորտային մեկնաբան, ռադիոհաղորդավար Գեորգի Չերդանցևի  հետ միասին։  Նա մեկնաբանել է 2014 թվականի  Ուիմբլդոնի թենիսի մրցաշարը  «Sports.ru»  ինտերնետային պորտալում։ Եղել է Մախաչկալայի  «Անժի»  ռուսական ֆուտբոլային ակումբի խաղերի մեկնաբանը։

Ռուսաստանի թենիսի ֆեդերացիայի կցորդ է

2017 թվականի մայիսին  տղամարդկանց համար նախատեսված Maxim ամսագրւմ լուսանկարվել է իր գործընկերուհիներ Մարիա Բասի և Յուլիա Շարապովայի հետ։

2015 թվականի հոկտեմբերին Սոֆիան տեղափոխվել է «Մատչ ՏՎ» նոր մարզական հեռուստաալիք, որտեղ մեկնաբանել է թենիսի խաղեր։

## Ծանոթագրություններ

## Արտաքին հղումներ
* Софья Тартакова - Sports.ru
* Софья Тартакова. Интервью о теннисе, работе и жизни.

Կատեգորիա:Լրագրողներ այբբենական կարգով
Կատեգորիա:Ռուս հաղորդավարներ
Սանցինշան

**Սանցինշան լեռ** (, կամ **Սանցին լեռ**), լեռ և նույնանուն ազգային պարկ Չինաստանի Ցզյանսի նահանգում՝ Նանչան քաղաքից մոտ 215 կմ դեպի արևելք։ 2008 թվականին տարածքն ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։ Տարածքի հիմնական տեսարժան վայրը գրանիտե ժայռերի խմբերն են խիտ անտառի մեջ։

Ազգային պարկն ընդգրկում է 22,950 հա տարածք, որը գտնվում է Հուայու լեռնաշղթայի արևմուտքում։ «Սանցին» անունը բառացիորեն թարգմանաբար նշանակում է Երեք բարեպաշտ (դաոսական տաճարում կան երեք արձաններ՝ Լաոս ցզի, Դեղին կայսր և Նեֆրիտե կայսր): Բնական լանդշաֆտը բաղկացած է 48 գագաթից և 89 գրանիտե սյունից, որոնց մի մասը հիշեցնում է մարդկանց կամ կենդանիների ուրվագծեր։ Սանցինշան լեռան բարձրությունը հասնում է 1817 մետրի։ Ազգային պարկի տարածքը ծածկված է բարեխառն գոտու անտառներով, բայց շրջապատված է մերձարևադարձային բուսականությամբ։
Image:SanQingShan7.jpg|Ժայռեր
Image:SanQingShan3.jpg|Տեղանքի քարտեզ
Image:SanQingShan4.jpg|Ճոպանուղի
Image:SanQingShan6.jpg|Տաճար


## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Չինաստանում
Կատեգորիա:Չինաստանի ազգային պարկեր
Կատեգորիա:Չինաստանի լեռնագագաթներ